Pašilė (Ylakiai vald)
Pašilė (žemaidi Pašėlė) on küla Leedus Skuodase rajoonis Ylakiai vallas. Pašilėsse jääb Romas Daujotase eramuuseum, kuhu on kogutud etnograafilist materjali ja raamatuid. Külas on kaks Pašilė kalmistut ja vana Gricaičiai kalmistu. Pašilė vanal kalmistul asub kabel. Külas on aastal 1951 asutatud raamatukogu ja postkontor. Aastani 2012 tegutses külas ka põhikool. Aastal 1899 sündis külas Leedu dirigent ja helilooja Bronius Jonušas.